ועדת הכספים, כנסת 22, פרוטוקול מספר 23, 2019-12-02 11:30

משה גפני: אני מתכבד לפתוח את ישיבת הועדה בנושא 'עדכון שיעורי התגמולים לנכי רדיפות הנאצים ולנכי המלחמה בנאצים.

משה גפני: בבקשה.

עפרה רוס: שלום לכולם.

עפרה רוס: אנחנו נמצאים כאן כדי להעלות את הצווים של תגמולי נכי המלחמה בנאצים ונכי רדיפות הנאצים.

עפרה רוס: ישנן שתי תקופות: התקופה הראשונה מה-1 באוקטובר 2018 ועד ה-31 במרץ 2019, והשינוי השני מתייחס לתקופה שמה-1 באפריל 2019.

עפרה רוס: העלות התקציבית הרטרואקטיבית של התקופה היא 34 מיליון שקלים לשנה, והתקופה השנתית הרגילה – לא הרטרואקטיבית – היא 35 מיליון שקלים.

עפרה רוס: אנחנו רוצים לקבל את האישור של ועדת הכספים לכך.

משה גפני: אנחנו בשעתו עשינו את המדד הזה.

משה גפני: היה, את זוכרת, לפני כמה שנים רצינו שנכי רדיפות הנאצים יהיו צמודים למדד הגבוה.

משה גפני: לפני זה היה מדד נמוך וכל מה שנלווה לעניין הזה.

משה גפני: אני שמח על זה שהיום אנחנו מדברים על המדד הקהילתי, וממילא מה שיעוגן עכשיו בצו בעצם יוביל למדד גבוה לנכי רדיפות הנאצים.

משה גפני: נכון?

עפרה רוס: בדיוק.

משה גפני: יפה.

משה גפני: שלומית, על מה אנחנו מצביעים?

שלומית ארליך: אז יש לנו בעצם שישה צווים.

שלומית ארליך: נציג האוצר יקריא אותם.

עמיחי פישמן: אני עורך דין עמיחי פישמן מהלשכה המשפטית ברשות לניצולי שואה.

עמיחי פישמן: אני אקרא את הצווים:

עמיחי פישמן: בתוקף סמכותי לפי סעיף 4ה לחוק נכי רדיפות הנאצים, התשי"ז-1957 (להלן – החוק), ובאישור ועדת הכספים של הכנסת, אני מצווה לאמור: בתקופה שמיום כ"ב בתשרי התשע"ט (1 באוקטובר 2018) עד יום כ"ד באדר ב' התשע"ט (31 במארס 2019) יראו כאילו : בסעיף 1 לחוק, בהגדרת "השכר הקובע", במקום "203.3%" נאמר "206.3%".

שלומית ארליך: שזה בעצם מתייחס למה שאנחנו מכנים נכה רגיל.

שלומית ארליך: נכון?

עפרה רוס: כן.

שלומית ארליך: רק תגיד שיש שתי פעימות, אתה בעצם קורא - - -

עמיחי פישמן: אני בעצם קורא את הוראת השעה שזו התקופה שמאוקטובר ועד סוף מרץ.

שלומית ארליך: נכון.

עמיחי פישמן: בסעיף 4(א1) לחוק, במקום "2,340 שקלים חדשים" נאמר "2,375 שקלים חדשים".

שלומית ארליך: שזה מתייחס לסכום התגמול.

עמיחי פישמן: סכום תגמול המינימום.

עמיחי פישמן: בסעיף 4א(א) לחוק, במקום "209.3%" נאמר "212.4%".

שלומית ארליך: זה התגמול המוגדל של מה שנקרא בעבר "נכה נצרך".

עמיחי פישמן: נכון.

משה גפני: מי בעד אישור הצו?

אורלי לוי אבקסיס: רגע, בממוצע העלנו לכל אחד 37 שקלים פחות או יותר, לא?

קריאה: לא, לא.

קריאה: בין 40–90 שקלים.

גליה מאיר אריכא: אני יכולה להגיד מה הסכומים.

גליה מאיר אריכא: הסכומים נעים לגבי תגמול רגיל, שלא תלוי במצב החסות, בין 60107– שקלים.

גליה מאיר אריכא: ולתגמול מוגדל התוספת היא 105–174שקלים.

אורלי לוי אבקסיס: זאת אומרת, בהתגבש כל תנאי הצווים ביחד.

גליה מאיר אריכא: נכון.

אורלי לוי אבקסיס: זאת אומרת שאם מישהו עונה על קטגוריה אחת אז אנחנו נוכל למצוא פה למשל דוגמה שאני חשבתי, 35 שקלים.

גליה מאיר אריכא: המינימום זה 60 שקלים.

אורלי לוי אבקסיס: אני אתן לך איזה צו מהם.

אורלי לוי אבקסיס: הנה: " בסעיף 1 לחוק בהגדרת השכר הקובע, במקום 164.2% נאמר: 166.7%.

אורלי לוי אבקסיס: בסעיף 4(א) לחוק במקום 2340 שקלים חדשים נאמר:

אורלי לוי אבקסיס: 2375 שקלים חדשים.

גליה מאיר אריכא: זה לגבי הוראת השעה.

גליה מאיר אריכא: זו התקופה הרטרואקטיבית.

גליה מאיר אריכא: אבל באופן שוטף הסכום עולה מ-2340 שקלים ל-2400 שקלים.

גליה מאיר אריכא: הם רואים עכשיו בתלוש שינוי מ-2340 ל-2400.

גליה מאיר אריכא: זה המינימום.

עמיחי פישמן: 2400?

גליה מאיר אריכא: 2380.

אורלי פרומן: יש לי שאלה: למה כשמדובר בניצולי שואה, למה צריך לחכות שנה שלמה כדי לאשר רטרואקטיבית כדי - - -

משה גפני: אז צריך לשנות את החוק.

משה גפני: אנחנו שינינו את זה שהמדד יהיה מדד גבוה.

גליה מאיר אריכא: חשוב לומר - - -

משה גפני: אורלי, צריך לשנות את החוק.

אורלי לוי אבקסיס: אבל גפני, למה כשמשלמים רטרואקטיבית החישוב הוא נמוך יותר מאשר - - -

עפרה רוס: - - - רטרואקטיבית.

משה גפני: מי משיב?

מיקי לוי: - - -

גליה מאיר אריכא: האופי של המדד הזה, אני רק אסביר:

גליה מאיר אריכא: אנחנו חשבנו בהתחלה לשנות את המדד ולהצמיד למדד המחירים לצרכן, כדי שזה יהיה שוטף ולא רטרואקטיבי.

גליה מאיר אריכא: אבל, בגלל שזה מדד מיטיב, והוא לוקח בחשבון את כל תוספות השכר במגזר הציבורי, כולל מספר אוכלוסיות במשק – מורים, רופאים ועובדי ציבור – זה מדד שלא רצינו לשנות אותו.

גליה מאיר אריכא: אבל, המחיר שבצדו הוא פרסומו באופן רטרואקטיבי, זה אופי המדד.

מיקי לוי: הצבעה.

משה גפני: מי בעד אישור הצו ירים את ידו.

משה גפני: מי נגד?

משה גפני: מי נמנע?

משה גפני: הצו אושר.

משה גפני: הצו אושר.

משה גפני: הלאה.

עמיחי פישמן: בתוקף סמכותי לפי סעיף 4ה לחוק נכי רדיפות הנאצים, התשי"ז-1957 (להלן – החוק), ובאישור ועדת הכספים של הכנסת, אני מצווה לאמור: עד כאן.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצו אושר.

משה גפני: הצו אושר.

משה גפני: הלאה.

עמיחי פישמן: צו נכי המלחמה בנאצים (שינוי שיעור התגמולים) (הוראת שעה), התש"ף -2019 בתוקף סמכותי לפי סעיף 5 לחוק נכי המלחמה בנאצים, התשי"ד-1954 (להלן – החוק), ובאישור ועדת הכספים של הכנסת, אני מצווה לאמור: עד כאן.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצו אושר.

משה גפני: הצו אושר.

עמיחי פישמן: צו נכי המלחמה בנאצים (שינוי שיעור התגמולים), התש"ף

עמיחי פישמן: -2019 בתוקף סמכותי לפי סעיף 5 לחוק נכי המלחמה בנאצים, התשי"ד-1954 (להלן – החוק), ובאישור ועדת הכספים של הכנסת, אני מצווה לאמור: עד כאן.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצו אושר.

עמיחי פישמן: תקנות נכי המלחמה בנאצים (טיפול רפואי) (הוראת שעה), התש"ף

עמיחי פישמן: -2019 בתוקף סמכותי לפי סעיפים 5, 24 ו-27 לחוק נכי המלחמה בנאצים, התשי"ד-1954, ובאישור ועדת הכספים של הכנסת, אני מתקין תקנות אלה: עד כאן.

משה גפני: מי בעד אישור הצו ירים את ידו.

משה גפני: מי נגד?

משה גפני: מי נמנע?

משה גפני: הצו אושר.

משה גפני: הצו אושר.

עמיחי פישמן: התקנות האחרונות: תקנות נכי המלחמה בנאצים (טיפול רפואי) (תיקון), התש"ף

עמיחי פישמן: -2019 בתוקף סמכותי לפי סעיפים 5, 24 ו-27 לחוק נכי המלחמה בנאצים, התשי"ד-1954, ובאישור ועדת הכספים של הכנסת, אני מתקין תקנות אלה:

משה גפני: מי בעד אישור הצווים ירים את ידו.

משה גפני: מי נגד?

משה גפני: מי נמנע?

משה גפני: הצו אושר

משה גפני: הצו אושר.

משה גפני: מרדכי הראלי, בבקשה.

מרדכי הראלי: אני מבקש להביע תודה לוועדת הכספים וליושב-ראש שלה, יושב-ראש הועדה היחידי בתוך הכאוס הפוליטי שקיים.

מרדכי הראלי: מדובר פה בין היתר על נכי המלחמה בנאצים.

מרדכי הראלי: גבירותי ורבותי, האם אתם מודעים לעובדה שהצעיר שבין האנשים הללו הוא היום בן למעלה מ-90?

מרדכי הראלי: החישוב הוא שהוא היה צריך להילחם בנאצים עד שנת 1945, מאז עברו 85 שנים, אז אנא קחו זאת בחשבון וקחו בחשבון שהמאבק של ניצולי השואה שעברו את הגיהינום הזה עוד לא תם, ואנחנו נמשיך במאבק בעזרתו האדיבה של הרב גפני ושל ועדת הכספים, כי יש עדיין דרך ארוכה.

מרדכי הראלי: כל מה שנעשה עד עכשיו נעשה בשיטת טלאי על גבי טלאי, וכשהמצב יירגע מעט אנחנו נמשיך במאבק שלנו בעזרתכם האדיבה.

משה גפני: תודה מרדכי.

משה גפני: הישיבה נעולה.